பொறுத்தமாதான் வைச்சிருக்கான், அப்பனே வினயம் புடிச்சவன் அவன் பையனுக்கு வினய்ன்னு சரியாத்தான் பேர் வச்சிருக்கான், எப்பவோ வருவான்னு நினைச்சேன் இதோ வந்துட்டான். இனி ஆதிரையை வீட்டுக்கு கூட்டிட்டுப் போறது தப்பு, அவள் இங்கயே இருக்கட்டும், நாம எழுப்பினாதானே அவள் எழுவா, அவள் எழாம தியானம் செய்யட்டும், நாம போய் வீட்ல என்ன நடக்குது ஏது நடக்குதுன்னு பார்த்துட்டு வருவோம்" என நினைத்தவன் உடனே பழனியை வரவழைத்து அவனை ஆதிரைக்கு துணையாக காவலாக வைத்துவிட்டு நேராக வீட்டை அடைந்தான்.
அங்கு ரிஷிக்கும் வினய்க்கும் மரியாதை கொடுத்து அமரவைத்திருந்தார்கள். அதைக் கண்ட அபிக்கு பிடிக்கவில்லை முகத்தில் ஏதாவது உணர்ச்சிகளை காட்டினாலோ மனதில் எதையாவது நினைத்தாலோ வினய் தெரிந்துக் கொள்வான் என நினைத்தவன் மனதுக்குள் முருகா முருகா என சொல்லிக் கொண்டு அமைதியாக ஒரு ஓரத்தில் நின்று நடப்பதை வேடிக்கைப் பார்க்கலானான்.
வினயோ மற்றவர்கள் துர்காவை நினைத்து கவலையில் பேசுவதையும் மனதில் கலக்கமாக இருப்பதையும் கண்டு நொந்துப் போனான்.
"எல்லாரும் துக்கத்தில இருக்காங்க, யாருமே ஆதிரையை பத்தி பேசலை, பேசினாதானே என்னால கண்டு பிடிக்க முடியும் ஏதாவது செய்ங்கப்பா" என ரிஷியை வினய் தூண்டிவிட அவரோ பொய்யாக கண்கள் கலங்கியபடியே தனது பக்கத்தில் இருந்த பெரிய தாத்தாவிடம்
"ஆதிரை பாவம், அவளை பார்த்து எத்தனை நாளாச்சி, அவளை கூப்பிடுங்க நான் பார்த்துட்டுப் போயிடறேன், அவள் நல்ல பாதுகாப்பான இடத்திலதான் இருக்கா, அது தெரியாம அவளை நான் எங்கெல்லாமோ தேடிட்டேன், அவளை பார்த்துக்கற பொறுப்பை ராம்நாத் என்கிட்ட கொடுத்தான், அதை நான் பாதியில தவற விட்டேன், இனி அப்படி நடக்காது, நீங்க இருக்கீங்க நீங்களே அவளை நல்லா பார்த்துப்பீங்க, அந்த நம்பிக்கையில கடைசியா அவளை ஒரு முறை பார்த்துட்டு நான் ஊருக்குப் போறேன்" என சொல்ல தாத்தாவோ
"அபிகூட ஸ்கூலுக்கு போயிருக்கா" என சொல்ல வினயோ
"அபியா அபி யாரு"
"அபி என் பேரன்"
"ஓ அவர் எங்க"
"நான் இங்க இருக்கேன்" என சொல்லிக் கொண்டே அவன் முன் நின்றான் அபி. வினயும் எழுந்து நின்று நேருக்கு நேராக அவனைப் பார்த்தான். அவன் பார்ப்பதை புரிந்துக் கொண்ட அபியோ உடனே மனதுக்குள் முருகா முருகா என சொல்லிக் கொண்டிருக்க அதைக் கேட்டு
Like to read stories? Now you can read full novels at Chillzee KiMo. No wait time, No ads, No restrictions!!!